มาริสาแฮปปี้เป็นแม่ศรีเรือน เกรงใจเลิฟซีนต่อหน้าสามี
หลังซุ่มจดทะเบียนกับนักบินหนุ่ม เบิร์ท–อัตตพล ศิริศุขสกุลชัย ไปช่วงต้นปีล่าสุด นางแบบและนักแสดงสาว มาริสา อานิต้า จัดงานเลี้ยงฉลองวิวาห์ไปแบบเงียบๆอีก เช่นกัน เจอ มาริสา มาร่วมงาน แพลทินัม แฟชั่นมอลล์ ฉลองครบรอบ 9 ปี แห่งความสำเร็จ ที่ศูนย์การค้าเดอะแพลทินัม แฟชั่นมอลล์ เลยถามว่าชีวิตหลังแต่งงานมีความสุขขนาดไหน? ก็เหมือนเดิมนะคะ (ยิ้ม) แต่งตั้งแต่ มี.ค.แล้วเนอะแฮปปี้ดี เป็นแม่ศรีเรือน ก็ยังทำงานบ้านเอง ชุดทำงานคุณผู้ชายก็ยังรีดอยู่ มีเวลาก็ทำอาหารให้เค้าเตรียมไปทานด้วย ก็ช่วยกันค่ะ,จะมีทายาทเลยรึเปล่า? ยังค่ะ ยังติดละครเรื่อง รักเร่ ทางช่อง 7 ค่ะ ค่อนข้างเกร็งเหมือนกัน ตอนนี้ก็อยู่ในช่วงเรียนแอ็กติ้งค่ะ เพื่อละลายพฤติกรรมการแสดงอยู่ค่ะ เพราะได้ร่วมงานกับพระองค์โสมฯด้วยค่ะ ทำให้เรากล้าที่จะมองพระพักต์ตอนนี้ยังทำไม่ได้ค่ะ เพราะเกร็งมาก เชื่อว่าทุกคนก็เป็น พี่เค้ามีเกริ่นมั้ยว่าอยากมีน้องเมื่อไหร่? แพลนกันไว้ปีหน้า แต่ตอนนี้ขอละครเรื่อง รักเร่ เรียบร้อยก่อน ค่อยว่ากันอีกทีนึงค่ะ เรียนปริญญาโทจบรึยัง? จบแล้วค่ะ จะรับปริญญาวันที่ 29 ม.ค. จบเกียรตินิยมเหรียญทองค่ะ (ยิ้ม) เล่นละครเค้ามีขอเรื่องเลิฟซีน มั้ย? ไม่มีเลยค่ะ เค้าให้อิสระ บางทีเค้ามีเวลาก็จะไปด้วย เค้ามีเก้าอี้ส่วนตัว มีพัดลมส่วนตัวเหมือนนักแสดงเวลาอยู่ที่กอง เค้าไปเฝ้าที่กองบ่อยมั้ย? ก็มีไปบ้างค่ะ ถ้าเลิกดึกก็จะไปรอรับ เลิฟซีนคุณสามีไปเฝ้ามั้ย? ยังไม่เคยเจอนะ เราก็ต้องเลือกมะ เราอาจจะไม่กล้าเล่น อาจจะเกรงใจค่ะ.
หลังซุ่มจดทะเบียนกับนักบินหนุ่ม เบิร์ท–อัตตพล ศิริศุขสกุลชัย ไปช่วงต้นปีล่าสุด นางแบบและนักแสดงสาว มาริสา อานิต้า จัดงานเลี้ยงฉลองวิวาห์ไปแบบเงียบๆอีก เช่นกัน 
มาริสา อานิต้า,แต่งงาน,แม่ศรีเรือน,เบิร์ท อัตตพล,นักบิน,เกรงใจ,เลิฟซีน